Kombinácia Imodia a čierneho uhlia
Prosím môžem kombinovat imodium a čierne uhlie?Ďakujem
Dobrý deň,
ďakujeme za Vašu otázku.
Súbežné užívanie lieku Imodium a čierneho uhlia nie je vylúčené. Aktívne uhlie však môže znižovať absorpciu iných perorálne podávaných liekov s následným znížením biologickej dostupnosti, čo sa môže prejaviť v poklese farmakologického účinku. Z toho dôvodu sa odporúča časový odstup najmenej 3 hodiny medzi užitím aktívneho uhlia a Imodia.
Prajem pekný zvyšok dňa.
S pozdravom
PharmDr. Veronika Kiabová